Vejen-pigen Sanne Troelsgaards langskudsmål mod Fortuna Hjørring er blevet kåret til verdens bedste mål i april måned

Det er muligt, at fodboldkvinderne hiver langt mindre hjem på lønkontoen end fodboldherrerne, når de respektive køn indtager en græsplane.

Men lige nu er det altså de danske fodboldkvinder, der lyser stærkest i fodboldverdensbilledet.

Videoen er leveret af Fortuna Hjørring

Sanne Troelsgaard har lavet verdens bedste mål.

Således er KoldingQ-spilleren Sanne Troelsgaards flotte langskudsmål netop blevet kåret til verdens bedste kvindemål i april måned.

- Det er helt fantastisk lige nu. Kåringen bliver lavet i USA, hvor kvindefodbold er kæmpestort. Det er vildt, at et mål fra lille Danmark kan blive så stort derovre, siger Sanne Troelsgaard til Ekstra Bladet.

TV: Her scorer dansk kvinde fantastisk kopi af PL-perle

Målet blev scoret i en kamp ude mod Fortuna Hjørring, som KoldingQ vandt 4-2.

- Min telefon har bippet hele tiden, siden nyheden kom ud. Jeg blev nødt til at slukke den i nat, så jeg kunne få noget søvn. Vi skulle jo spille lørdag morgen, siger Sanne.

Målet blev kåret af kvindefodboldmediet Womens Soccer United. Her fik Sannes mål 60 procent af stemmerne.

Se Sannes flotte scoring i toppen af artiklen.

Sanne Troelsgaard er gået viralt i kvindefodboldverden.